CELEX: 62013CN0451
Language: da
Date: 2013-08-12 00:00:00
Title: Sag C-451/13: Anmodning om præjudiciel afgørelse indgivet af Bundesgerichtshof (Tyskland) den 12. august 2013 — Gigaset AG mod SKW Stahl-Metallurgie GmbH og SKW Stahl-Metallurgie Holding AG

23.11.2013   
            
            
               DA
            
            
               Den Europæiske Unions Tidende
            
            
               C 344/41
            
         Anmodning om præjudiciel afgørelse indgivet af Bundesgerichtshof (Tyskland) den 12. august 2013 — Gigaset AG mod SKW Stahl-Metallurgie GmbH og SKW Stahl-Metallurgie Holding AG
   (Sag C-451/13)
   2013/C 344/71
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Gigaset AG
   
      Sagsøgt: SKW Stahl-Metallurgie GmbH og SKW Stahl-Metallurgie Holding AG
   
      Præjudicielle spørgsmål
   
   
               1)
            
            
               Skal Kommissionen i en beslutning, i hvilken den på grund af overtrædelse af artikel 101 TEUF pålægger flere fysiske og juridiske personer en bøde som solidarisk hæftende skyldnere, også udtømmende afgøre spørgsmålet om, i hvilket forhold bøden skal fordeles internt mellem de enkelte solidarisk hæftende skyldnere?
            
         
               2)
            
            
               Såfremt spørgsmål 1 skal besvares bekræftende:
               
                           a)
                        
                        
                           Skal en beslutning fra Kommissionen, der ikke indeholder nogen udtrykkelig fastsættelse af fordelingen i det interne forhold, fortolkes således, at bøden skal bæres med samme andel af alle de solidarisk hæftende skyldnere?
                        
                     
                           b)
                        
                        
                           Såfremt spørgsmål 2, a), skal besvares benægtende:
                           Kan det hul i beslutningen, der opstår, når Kommissionen ikke fastsætte bødens fordeling i det interne forhold, lukkes af medlemsstaternes domstole, uden at der er behov for en supplerende beslutning fra Kommissionen?
                        
                     
         
               3)
            
            
               Såfremt spørgsmål 1 skal besvares benægtende eller spørgsmål 2, b), bekræftende: Indeholder EU-retten anvisninger vedrørende spørgsmålet om, hvorledes bøden skal fordeles i det interne forhold mellem de solidarisk hæftende skyldnere?
            
         
               4)
            
            
               Såfremt spørgsmål 1 eller spørgsmål 3 skal besvares bekræftende:
               Kan en solidarisk hæftende skyldner, der har betalt bøden helt eller delvist, fremsætte regreskrav mod de andre solidarisk hæftende skyldnere, allerede før der er truffet en retskraftig afgørelse i en retssag, hvor bødepålæggelsen bestrides?